**Jonathan Howsmon Davis** (født 18. januar 1971) er vokalist i nu metal-bandet Korn. Han er født og oppvokst i Bakersfield i California, hvor han bodde med sin far og stemor. Han var det siste medlemmet som sluttet seg til Korn, og var tidligere medlem av bandet Sexart. Davis bidro med musikk til filmen *Queen of the Damned*, hvor han også spilte en liten rolle.

Korn
----

I tillegg til å være vokalisten i Korn, spiller han også trommer og sekkepipe. Det har blitt sagt at han kunne spille ni instrumenter i en alder av tolv år, inkludert klarinett, fiolin og piano. Davis skriver sanger med hjelp av gitar og andre ymse instrumenter, som glassharmonika og sekkepipe.

James «Munky» Shaffer og Brian «Head» Welch var en kveld i 1992 på en nattklubb sammen, og de hadde opprinnelig planlagt å bare bli noen minutter. Planene ble forandret med en gang da et band med navnet Sexart gikk opp på scenen. De var i en intrige med sangeren Jonathan Davis, som møtte Welch og Shaffer etter spillejobben var ferdig. Først ville ikke Jonathan være forsangeren i bandet, men etter å ha rådført seg med en psykolog, som fortalte ham at det ville være dumt å ikke ta jobben, sa han ja.

Korn ga ut debutalbumet til bandet med samme navn, *Korn*, i 1994. To år senere nådde det sin topp på #72 på Billboard 200. De har gitt ut åtte platina-sertifiserte studioalbum.

Stemmetype
----------

Davis har vist et bredt sortiment av stemmetyper gjennom årenes løp. Hans scat, eller utrolig rask synging og kaudervelskstil, er veldig særegent for Korn. Det er kjent som «korn-jabber». Han skriker, visker, growler, wailer, han har til og med grining i noen av sangene. Han anses for å klare anslagsvis tre oktaver, som gir han muligheten til å nå høye noter på Radioheads sang «Creep». Av og til synger han med en særegen aksent, som ligner på aksenten til Serj Tankian i System of a Down. Mange av hans teknikker kan bli sporet tilbake til avant-garde vokalist Mike Patton. Denne unike kombinasjonen har gjort Davis til et forbilde for mange, med innvirkning på blant annet Evanescences Amy Lee (som han har sunget duett med, i tillegg til Robert Smith fra The Cure) og Corey Taylor fra Slipknot og Stone Sour.

Privatliv
---------

Davis har en eldre halvbror, tidligere Adema- og Midnight Panic-vokalist Mark Chavez. Davis hjalp han med å promotere Ademas andre album, «Unstable».

Som barn ble Davis seksuelt misbrukt av en nær venn av familien. Sangen «Daddy» handler om misbruk, og det faktum at hans foreldre ikke trodde at det skjedde.

Davis hadde astma som liten, han hadde ett nesten dødelig anfall da han var fem år, som gjorde at han måtte bo på sykehuset. Han sa i ett intervju i 2004 at han som barn kom inn og ut av sykehuset ofte. Han har blitt veldig mye bedre nå, og han sier «...pretty much outgrown it.» *(norsk: Jeg har stort sett vokst ifra det)*

Jonathan Davis
Davis' tidligste musikalske inspirasjon som barn var Andrew Lloyd Webbers musikal *Jesus Christ Superstar*. Det var også i hans barndom at han fikk sitt første trommesett og begynte å interessere seg for musikk, som til slutt førte til en livslang lidenskap og en profesjonell karriere som sanger i Korn. Hans favorittband som barn var Duran Duran og The Cure.

Han har giftet seg to ganger, i 1998 giftet han seg med sin kjæreste fra videregående, Renee Perez i en seremoni med middelaldersk tema. Sammen fikk de en sønn, Nathan Houseman Davis, men de ble skilt i 2001. 5. oktober 2004, på tiårsjubileet til Korns første album, giftet han seg igjen på Hawaii, denne gangen med en tidligere filmskuespiller med navnet Devon Davis (som tilfeldigvis hadde samme etternavn som ham). I 2005 fikk de et barn, Davis' andre, Pirate Houseman Davis. Davis' tredje sønn, Zeppelin Houseman Davis, ble født 28. april 2007.

Davis har vært nykter fra narkotika og alkohol siden 22. august 1998. Han var glad for at han sluttet med det. På bandets Deuce DVD, sier bandkompis David Silveria at han er stolt over Davis for å ha blitt edru.

Sykdom
------

Davis kunne ikke synge på blant annet 2006-versjonen av Download Festival etter å ha blitt lagt inn på et sykehus i London, på grunn av en ukjent sykdom 10. juni. Det ble senere klart at det var ITP, en blodsykdom, som gjorde at legene befalte at Davis ikke skulle spille på flere uker. Bandet håper på å finne nye datoer for konsertene som ble avlyst som et resultat av Davis' sykdom.

På grunn av Davis' fravær fra Download Festival 2006, spilte Korn forkortede konserter med flere andre vokaler fra andre band. Blant annet Corey Taylor fra Slipknot/Stone Sour, Matt Heafy fra Trivium, Jesse Hasek fra 10 Years, Benji Webbe fra Skindred, M. Shadows fra Avenged Sevenfold og Dez Fafara fra DevilDriver.

Skuespillerkarriere
-------------------

Davis har hatt en veldig liten skuespillerkarriere. Han hadde en birolle i *Queen of the Damned* som en billettskalperer. Davis spiller Ricky i filmen *Seeing Other People* men han er lite med, og en butikktyv i indiefilmen *The Still Life*. Davis mest kjente skuespillerrolle er i den kommende skrekkfilmen *Sin-Jin Smyth* hvor spiller djevelen. Det er også et rykte som sier at Davis kommer til å være med i en annen skrekkfilm kalt *Job*, men det er ikke bekreftet ennå.

Han har også vært med i mange andre bands musikkvideoer, noen ganger med Korn, andre ganger uten. Han har vært med Korn i Limp Bizkits «Faith», Ice Cubes «Fuck Dying», og i Sugar Rays «Answer the Phone». Han har også vært med i Limp Bizkits «Break Stuff», Videodrones «TY Jonathan Down» (han er også med i sangen), Colds «Give» og i Busta Rhymes' «Fire».

Pop Scars
---------

Davis startet å designe et slåssespill med populære musikere, inkludert medlemmer av Limp Bizkit, Staind, Marilyn Manson, og Korn selv. Tittelen var *Pop Scars*, og hver enkelt kjendis' personlighet skulle bli kopiert inn i spillet, og komiker Marty Emond (Sunglasses After Dark) skulle tegne figurene. Men *Pop Scars* kom aldri videre fra tildig design, så Davis avsluttet prosjektet sent i 2004.

Referanser
----------

1. ↑   Gemeinsame Normdatei, besøkt 13. desember 2014[Hentet fra Wikidata]
2. ↑  «Billboard Artist Chart History-Korn». Billboard charts. Arkivert fra originalen 29. september 2007. Besøkt 6. august 2006.
3. ↑  Barry Walters (desember 1999). «Jonathan Davis, Public Freak on a Leash, Lashes Back». *The Village Voice*. Arkivert fra originalen 4. november 2006. Besøkt 28. januar 2007.
4. ↑  Karen Bondowski (2004). «Korns' Jonathan Davis alive and well (sort of)». concertlivewire.com. Besøkt 28. desember 2006.
5. ↑  «For The Record: Quick News On 3 Doors Down, Korn, Pearl Jam, Tyler Perry, Monica, Mike Patton, The Cure & More». MTV. 2005. Besøkt 28. desember 2006.
6. ↑  Jonathan Coen (2006). «Davis Taken Ill, Korn Cancels European Tour». Billboard.com. Arkivert fra originalen 2. februar 2007. Besøkt 28. desember 2006.
7. ↑  Korn frontman hospitalized. Band plays with various vocalists.
8. ↑  «Game Spy:Pop Scars». IGN. Besøkt 6. august 2007.

Eksterne lenker
---------------

* (en) Offisielt nettsted Rediger på Wikidata

* (en) Jonathan Davis – kategori av bilder, video eller lyd på Commons Rediger på Wikidata
* (en) Jonathan Davis på Internet Movie Database Rediger på Wikidata

* (en) Jonathan Davis hos Rotten Tomatoes Rediger på Wikidata

* (en) Jonathan Davis hos The Movie Database Rediger på Wikidata
* (en) Jonathan Davis på Apple Music Rediger på Wikidata

* (en) Jonathan Davis på Discogs Rediger på Wikidata

* (en) Jonathan Davis på MusicBrainz Rediger på Wikidata

* (en) Jonathan Davis på Spotify Rediger på Wikidata

* (en) Jonathan Davis på Songkick Rediger på Wikidata

* (en) Jonathan Davis på AllMusic Rediger på Wikidata
* (en) Intervju med Jonathan Davis 1
* (en) Intervju med Jonathan Davis 2
* 

|  |  |
| --- | --- |
|  | (en) Wikiquote: Jonathan Davis – sitater |

| * v
* d
* r
Korn |
| --- |
| Medlemmer | 

|  |  |  |  |  |  |
| --- | --- | --- | --- | --- | --- |
| Hoved | 

|  |  |
| --- | --- |
| Nåværende | Jonathan Davis **·** Reginald «Fieldy» Arvizu (pause) **·** James «Munky» Shaffer **·** Brian «Head» Welch **·** Ray Luzier |
| Tidligere | David Silveria |

 |
| Konsertmusikere | 

|  |  |
| --- | --- |
| Nåværende | Davey Oberlin **·** Ra Díaz |
| Tidligere | Terry Bozzio **·** Rob Patterson **·** Christian Olde Wolbers **·** Brooks Wackerman **·** Mike Bordin **·** Clint Lowery **·** Zac Baird **·** Kalen Chase **·** Michael Jochum **·** Joey Jordison |

 |

 |
| Studioalbum | *Korn* **·** *Life Is Peachy* **·** *Follow the Leader* **·** *Issues* **·** *Untouchables* **·** *Take a Look in the Mirror* **·** *See You on the Other Side* **·** *Untitled* **·** *Korn III: Remember Who You Are* **·** *The Path of Totality* **·** *The Paradigm Shift* **·** *The Serenity of Suffering* **·** *The Nothing* **·** *Reqiuem* |
| EP-er | *Neidermeyer's Mind* |
| Live-album | *MTV Unplugged: Korn* |
| Samlealbum | *Greatest Hits, Volume 1* **·** *Live and Rare* |
| Videografi | Who Then Now? **·** Family Values Tour '98 DVD **·** Deuce **·** Korn Live **·** Live on the Other Side **·** Family Values Tour 2006 DVD |
| Relaterte artikler | Family Values Tour **·** Korn's Groovy Pirate Ghost Mystery **·** Liste over Korns priser og nominasjoner |

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** MusicBrainz **·** Discogs **·** AllMusic
 |